
Parlamentul  României

Camera  Deputaţilor
Comisia pentru sănătate şi familie             Nr.28/11 /27 februarie 2012
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege privind aprobarea Ordonanţei de urgenţă a Guvernului nr.68/2011 pentru stabilirea unor măsuri în domeniul sănătăţii (PL-x 571/2011), adoptat de Senat în şedinţa din 26 octombrie 2011, în condiţiile articolului 115 alineatul (5) teza a III-a din Constituţia României, republicată, în calitate de primă Cameră sesizată şi trimis Comisiei pentru sănătate şi familie pentru examinare, în fond, cu adresa nr.PL-x 571 din 31 octombrie 2011, Camera Deputaţilor fiind Cameră decizională.
La întocmirea raportului, Comisia pentru sănătate şi familie a avut în vedere:

· avizul Consiliului Legislativ nr.734/29.06.2011;

· avizul  Comisiei juridice, de disciplină şi imunităţi nr.PL-x 571/2011 din 08.11.2011.
În raport de obiectul şi conţinutul reglementării, proiectul de Lege face parte din categoria legilor ordinare.
VICEPREŞEDINTE,

DEP.CRISTINA DOBRE

Parlamentul  României

Camera  Deputaţilor
Comisia pentru sănătate şi familie                                                                                         Nr.28/11 /27 februarie 2012  
R A P O R T 
asupra proiectului de Lege privind aprobarea Ordonanţei de urgenţă a Guvernului nr.68/2011 
pentru stabilirea unor măsuri în domeniul sănătăţii 

(PL-x 571/2011)
Cu adresa nr. PLx 571 din 31 octombrie 2011, Biroul Permanent conform art.95 şi 115 din Regulamentul Camerei Deputaţilor, republicat, a sesizat în procedură de urgenţă, pentru examinare în fond, Comisia pentru sănătate şi familie cu proiectul de Lege privind aprobarea Ordonanţei de urgenţă a Guvernului nr.68/2011 pentru stabilirea unor măsuri în domeniul sănătăţii (PL-x 571/2011), adoptat de Senat în şedinţa din 26 octombrie 2011, în condiţiile articolului 115 alineatul (5) teza a III-a din Constituţia României, republicată, în calitate de primă Cameră sesizată, Camera Deputaţilor fiind Cameră decizională.
Prezenta ordonanţă de urgenţă are ca obiect de reglementare crearea unui cadru legal pentru ca stabilirea nivelului contribuţiei, metodologiei de calcul, procedurii de raportare şi celei de control şi de sancţionare, precum şi destinaţiei contribuţiei să se reglementeze prin hotărâre de Guvern în termen de 30 de zile de la data intrării în vigoare a prezentei ordonanţe de urgenţă.
La întocmirea raportului, Comisia pentru sănătate şi familie a avut în vedere:

· avizul Consiliului Legislativ nr.734/29.06.2011;

· avizul  Comisiei juridice, de disciplină şi imunităţi nr.PL-x 571/2011 din 08.11.2011.

În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de  16  deputaţi, din totalul de 17  membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Cristian Anton Irimie – secretar de stat în Ministerul Sănătăţii.
La data intrării în vigoare a Ordonanţei de urgenţă a Guvernului nr.77/2011 privind stabilirea unei contribuţi pentru finanţarea unor cheltuieli  în domeniul sănătăţii, Ordonanţa de urgenţă a Guvernului nr.68/2011 pentru stabilirea unor măsuri în domeniul sănătăţii, publicată în Monitorul Oficial al Românei, Partea , nr.457 din 30 iunie 2011 a fost abrogată.
Raportul comisiei a fost adoptat cu unanimitate de voturi ( 9 voturi pentru ) . 

În urma dezbaterii, în şedinţa din data de 21 februarie 2012, Comisia pentru sănătate şi familie propune Plenului Camerei Deputaţilor adoptarea proiectului de Lege cu amendamente, în sensul respingerii Ordonanţei de urgenţă a Guvernului nr.68/2011 pentru stabilirea unor măsuri în domeniul sănătăţii.
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor
 propuse

	1. 
	___
	L E G E

privind aprobarea Ordonanţei de urgenţă a Guvernului nr.68/2011 pentru stabilirea unor măsuri în domeniul sănătăţii


	L E G E

privind respingerea Ordonanţei de urgenţă a Guvernului nr.68/2011 pentru stabilirea unor măsuri în domeniul sănătăţii


	Pentru respectarea normelor de tehnică legislativă, întrucât OUG nr.68/2011 a fost abrogată prin OUG nr.77/2011 privind stabilirea unei contribuţii pentru finanţarea unor cheltuieli în domeniul sănătăţii.


	2.

	___

	Articol unic.- Se aprobă Ordonanţa de urgenţă a Guvernului  nr.68 din 29 iunie 2011 pentru stabilirea unor măsuri în domeniul sănătăţii, publicată în Monitorul Oficial al României, Partea I, nr.457 din 30 iunie 2011.


	Articol unic.- Se respinge Ordonanţa de urgenţă a Guvernului  nr.68 din 29 iunie 2011 pentru stabilirea unor măsuri în domeniul sănătăţii, publicată în Monitorul Oficial al României, Partea I, nr.457 din 30 iunie 2011.

 
	

	3.
	Titlu ordonanţă

ORDONANTA DE URGENTA 

privind stabilirea unor măsuri în domeniul sănătăţii

	Nemodificat.

	
	

	4.
	Articol unic

(1) Pentru finanţarea unor cheltuieli de sănătate, deţinătorii autorizaţiilor de punere pe piaţă a medicamentelor sau reprezentanţii legali ai acestora au obligaţia unei contribuţii trimestriale pentru medicamentele incluse în programele naţionale de sănătate, precum şi pentru medicamentele folosite în tratamentul ambulatoriu cu sau fără contribuţie personală, pe bază de prescripţie medicală prin farmaciile cu circuit deschis, în tratamentul spitalicesc şi în tratamentul din alte unităţi sanitare care acordă servicii medicale în cadrul cărora sunt utilizate medicamente, suportate din Fondul naţional unic de asigurări de sănătate şi din bugetul Ministerului Sănătăţii.
(2) Nivelul contribuţiei, metodologia de calcul, procedura de raportare şi cea de control şi cea de sancţionare, precum şi destinaţia contribuţiei se stabilesc prin hotărâre a Guvernului în termen de 30 de zile de la data intrării în vigoare a prezentei ordonanţe de urgenţă.

(3) La data intrării în vigoare a hotărârii de guvern prevăzută la alin.(2) se abrogă prevederile lit.x) de la alin.(1) al art.270, art.3631 şi 365 alin.(11) – (13) din Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare.


	Nemodificat.
	___
	


VICEPREŞEDINTE,

DEP.CRISTINA DOBRE
Întocmit,

Livia Spînu – consilier parlamentar

Cristina Bologan – consultant parlamentar

